ESET

ESET, s.r.o. היא חברת תוכנה סלובקית, המתמחה באבטחת ממד הסייבר. החברה נוסדה בשנת 1992 בברטיסלאבה, בירת סלובקיה, כסטארט-אפ שעסק בפיתוח תוכנת אנטי-וירוס בשם NOD32. בשנת 1998 הוקם המטה של החברה גם בארצות הברית, לאחר מכן התרחבה והקימה סניפים נוספים בצ'כיה, בממלכה המאוחדת, באירלנד ובארגנטינה. בתחילת שנות ה-2000 הופץ המוצר לראשונה באופן מסחרי ברחבי העולם. פעילותה בישראל, החלה בשנת 2004 באמצעות הפעלת נציגות מקומית שעל ידי חברת קומסיקיור (comsecure). החברה הוקמה על ידי שלושה שותפים: מירוסלב טרנקה, פיטר פסקו ורודולף רובי. טרנקה ופסקו החלו לתכנת בתקופת המלחמה הקרה וסייעו בעצירת אחד מווירוסי המחשב הראשונים בעולם שתקף תחנת כוח גרעינית בסלובקיה. רובי, טרנקה ופסקו מחזקים כל אחד ב-22% ממניות ESET והונו של כל אחד מהם הוא מיליארד דולר, נכון לשנת 2019. המוצר הראשון של החברה נקרא "NOD", תוכנת אנטי-וירוס למחשבים עם מערכת ההפעלה MS-DOS. מקור שמה הוא בשילוב של ראשי תיבות ומשחק מילים על-שם סדרת דרמה הסלובקית "בית החולים בקצה העיר" ופירושו "בית החולים בקצה הדיסק הקשיח". בשנת 1998 השיקה החברה את הגרסה הראשונה של NOD32 ובשנת 2003 הושקה הגרסה השנייה. בשנת 2006 יצאה לשוק הגרסה התומכת במערכת ההפעלה Windows Vista ושמה עודכן ל-ESET NOD32. באותה תקופה השיקה החברה מוצר חדש נוסף בשם "אבטחה חכמה" (Eset Smart Security), ששילב בתוכו את נוד32 אנטי וירוס ובנוסף תכונות כמו אנטי-ספאם (חסימת דואר זבל) וחומת אש (Firewall). ואנטי וירוס בגרסת טלפונים סלולריים (Eset Mobile antivirus) למשתמשי חלונות מובייל, וגם לסימביאן. בשנת 2014 החלה המפיצה המקומית בישראל (חברת קומסיקיור) לפעול תחת השם "ESET ישראל". בשנת 2019 הודיעה החברה על תוכנית, שלא יצאה לפעול, על הקמת מרכז מחקר ופיתוח בישראל. בשנת 2015 הגישה חברת הטכנולוגיה הישראלית-אמריקאית פינג'אן החזקות תביעה נגד החברה על הפרת פטנט, אך היא הפסידה בתביעה לאחר מאבק משפטי שנמשך 8 שנים. ESET מכנה את מנוע הסריקה שלה בשם ThreatSense, ומבצעת שימוש רב בחתימות גנריות והיוריסטיקה. קיים הבדל ניכר בין מוצר זה לבין ThreatSence.net כשזו מערכת של ESET הנועדה לצורך הגשת קבצים חשודים ותוכנות זדוניות למחקר הווירוסים. מוצרי ESET נבדקים באופן קבוע על ידי ארגונים כמו AV-Comparatatives, AV-test ו-Virus Bulletin. חברת ESET קיבלה 54 פרסי VB100 ולא החמיצה איומים במבדקי Virus Bulletin במהלך השנים. באוגוסט 2019 קיבלה את התואר Challenger של חברת המחקר והייעוץ גרטנר בשנה השנייה ברציפות. מוצרי ESET הוסמכו על ידי מעבדות ICSA ו-West Coast Labs. מדיה וקבצים בנושא ESET בוויקישיתוף אתר האינטרנט הרשמי של ESET (באנגלית) ESET, ברשת החברתית פייסבוק ESET, ברשת החברתית אקס (טוויטר) ESET, ברשת החברתית אינסטגרם ESET, ברשת החברתית LinkedIn ESET, סרטונים בערוץ היוטיוב ESET, הבלוג הרשמי ESET, באתר פינטרסט האתר היבואן הרשמי בישראל חנות היבואן הרשמי בישראל דיילי ציפי, ‏הבית של ESET – פרק א', באתר "אנשים ומחשבים", 26 במאי 2013 בלומברג, הוא גדל בכפר בהימלאיה בלי מים זורמים. כיום הוא מיליארדר סייבר, באתר TheMarker‏, 3 במרץ 2019 הניו יורק טיימס, תוכנות מומלצות, באתר TheMarker‏, 22 בדצמבר 2006 רונן מואס, 10 טיפים לשמירה על המידע בחופשת החגים, באתר TheMarker‏, 19 בספטמבר 2012 גיל נוילנדר מונה למנכל ESET ישראל, באתר News1 מחלקה ראשונה, 23 בינואר 2014 צבי קצבורג, ‏ESET בוחנת פתיחת מרכז מו"פ בישראל, באתר "אנשים ומחשבים", 17 ביוני 2019 ESET wins long-running patent dispute against Finjan, ‏15 בספטמבר 2023 יוסי הטוני, ‏ESET חשפה נוזקה הפועלת כשרת, באתר "אנשים ומחשבים", 8 בנובמבר 2021 מערכת אנשים ומחשבים, ‏גרטנר: ESET קיבלה את התואר Challenger זו השנה השנייה ברציפות, באתר "אנשים ומחשבים", 28 באוגוסט 2019